CELEX: 62021CN0390
Language: sk
Date: 2021-06-25 00:00:00
Title: Vec C-390/21: Návrh na začatie prejudiciálneho konania, ktorý podal Landgericht Köln (Nemecko) 25. júna 2021 – ADPA European Independent Automotive Data Publishers Association internationale Vereinigung ohne Gewinnerzielungsabsicht – IvoG – belgischen Rechts und Gesamtverband Autoteile-Handel e.V./Automobiles PEUGEOT SA a PSA Automobiles SA

13.9.2021   
            
            
               SK
            
            
               Úradný vestník Európskej únie
            
            
               C 368/7
            
         
      Návrh na začatie prejudiciálneho konania, ktorý podal Landgericht Köln (Nemecko) 25. júna 2021 – ADPA European Independent Automotive Data Publishers Association internationale Vereinigung ohne Gewinnerzielungsabsicht – IvoG – belgischen Rechts und Gesamtverband Autoteile-Handel e.V./Automobiles PEUGEOT SA a PSA Automobiles SA
      (Vec C-390/21)
      (2021/C 368/05)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landgericht Köln
      
         Účastníci konania pred vnútroštátnym súdom
      
      
         Žalobcovia: ADPA European Independent Automotive Data Publishers Association internationale Vereinigung ohne Gewinnerzielungsabsicht – IvoG – belgischen Rechts, Gesamtverband Autoteile-Handel e.V.
      
         Žalované: Automobiles PEUGEOT SA, PSA Automobiles SA
      
         Prejudiciálne otázky
      
      
                  1.
               
               
                  Sú predpisy kapitoly XIV nariadenia (EÚ) 2018/858 (1) (článok 61 a nasl., vrátane prílohy X) uplatniteľné aj na tie modely motorových vozidiel, ktoré boli podľa nariadenia (ES) č. 715/2007 (2) prvýkrát typovo schválené už pred 1. septembrom 2020?
                  V prípade zápornej odpovede na túto otázku, dodatočne:
                  Je na tieto „staré vozidlá“ naďalej uplatniteľná kapitola III nariadenia (ES) č. 715/2007 a najmä článok 7 nariadenia (ES) č. 715/2007 týkajúci sa výpočtu poplatkov?
               
            
                  2.
               
               
                  Zahŕňa pojem „prístup“ k uvedeným informáciám, ktorý majú poskytnúť výrobcovia podľa článku 61 ods. 1 nariadenia (EÚ) 2018/858, právomoc vydavateľov technických informácií podľa článku 3 bodu 45 nariadenia (EÚ) 2018/858 využiť tieto informácie na plnenie úloh súvisiacich s ich podnikaním v rámci dodávateľského reťazca na trhu s náhradnými dielmi alebo sa na takúto právomoc využitia vyžaduje osobitné dojednanie o licencii na využívanie a vydávanie, ktorá vo vzťahu na odmenu, ktorú za to požaduje výrobca, nespadá pod článok 63 nariadenia (EÚ) 2018/858?
                  V prípade zápornej odpovede na prvú prejudiciálnu otázku a uplatiteľnosti kapitoly III nariadenia (ES) č. 715/2007 na staré vozidlá, dodatočne:
                  Zahŕňa pojem „prístup“ k uvedeným informáciám, ktorý majú poskytnúť výrobcovia podľa článku 6 ods. 1 nariadenia (ES) č. 715/2007, právomoc vydavateľov technických informácií podľa článku 3 bodu 15 nariadenia (ES) č. 715/2007 využiť tieto informácie na plnenie úloh súvisiacich s ich podnikaním v rámci dodávateľského reťazca na trhu s náhradnými dielmi alebo sa na takúto právomoc využitia vyžaduje osobitné dojednanie o licencii na využívanie a vydávanie, ktorá vo vzťahu na odmenu, ktorú za to požaduje výrobca, nespadá pod článok 7 uvedeného nariadenia?
               
            
                  3.
               
               
                  Má sa pojem „primerané a proporcionálne poplatky“ uvedený v článku 63 ods. 1 prvej vete nariadenia (EÚ) 2018/858 vykladať v tom zmysle, že výrobca musí pri stanovovaní poplatkov pristupovať rovnako ku všetkým nezávislým hospodárskym subjektom v súlade s článkom 3 ods. 45 nariadenia (EÚ) 2018/858 bez ohľadu na ich príslušné obchodné činnosti?
                  V prípade zápornej odpovede na prvú prejudiciálnu otázku a uplatiteľnosti kapitoly III nariadenia (ES) č. 715/2007 na staré vozidlá, dodatočne:
                  Má sa pojem „primerané a proporcionálne poplatky“ uvedený v článku 7 ods. 1 prvej časti vety nariadenia (ES) č. 715/2007 vykladať v tom zmysle, že výrobca musí pri stanovovaní poplatkov pristupovať rovnako ku všetkým nezávislým hospodárskym subjektom v súlade s článkom 3 ods. 15 nariadenia (ES) č. 715/2007 bez ohľadu na ich príslušné obchodné činnosti?
                  V prípade zápornej odpovede na tretiu otázku:
               
            
                  4.
               
               
                  Má sa pojem „primerané a proporcionálne poplatky“ uvedený v článku 63 ods. 1 prvej vete nariadenia (EÚ) 2018/858 vykladať v tom zmysle, že poplatok môže v zásade pokrývať iba náklady výrobcu?
                  V prípade zápornej odpovede na prvú prejudiciálnu otázku a uplatiteľnosti kapitoly III nariadenia (ES) č. 715/2007 na staré vozidlá, dodatočne:
                  Má sa pojem „primerané a proporcionálne poplatky“ uvedený v článku 7 ods. 1 prvej časti vety nariadenia (ES) č. 715/2007 vykladať v tom zmysle, že poplatok môže v zásade pokrývať iba náklady výrobcu?
               
            
         (1)  Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 2018, s. 1).
      
         (2)  Nariadenie Európskeho parlamentu a Rady (ES) č. 715/2007 z 20. júna 2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 171, 2007, s. 1).